CELEX: 32007R0110
Language: hu
Date: 2007-02-05 00:00:00
Title: A Bizottság 110/2007/EK rendelete ( 2007. február 5. ) annak meghatározásáról, hogy milyen mértékben lehet helyt adni a fagyasztott marhahúsoknak a 704/2006/EK rendeletben szabályozott kontingensére benyújtott behozatali jogok iránti kérelmeknek

6.2.2007   
            
            
               HU
            
            
               Az Európai Unió Hivatalos Lapja
            
            
               L 31/9
            
         
      A BIZOTTSÁG 110/2007/EK RENDELETE
   
   (2007. február 5.)
   annak meghatározásáról, hogy milyen mértékben lehet helyt adni a fagyasztott marhahúsoknak a 704/2006/EK rendeletben szabályozott kontingensére benyújtott behozatali jogok iránti kérelmeknek
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre (1),
   tekintettel a 0202 KN-kód alá tartozó, szarvasmarhafélék fagyasztott húsára, illetve a 0206 29 91 KN-kód alá tartozó termékekre vonatkozóan vámkontingens megnyitásáról és kezeléséről (2006. július 1-jétől2007. június 30-ig) szóló, 2006. május 8-i 704/2006/EK tanácsi rendeletre (2),
   mivel:
   A 704/2006/EK rendelet 1. cikke 53 000 tonnában rögzítette a kontingens keretébe tartozó azon mennyiséget, amelyre a közösségi piaci szereplők behozatali jog iránti kérelmet nyújthatnak be, azon 0201, 0202, 0206 10 95 és a 0206 29 91 KN-kód alá tartozó marhahúsmennyiségek alapján, melyet 2005. május 1-je és 2006. április 30-a közötti időszakban importáltak a megfelelő vámrendelkezések mellett. Mivel a behozatali jog iránti kérelmekben megjelölt mennyiségek meghaladják az 1. cikkben említett rendelkezésre álló mennyiséget, a 704/2006/EK rendelet 5. cikke rendelkezései értelmében egy csökkentési együtthatót kell rögzíteni,
   ELFOGADTA EZT A RENDELETET:
   1. cikk
   A 704/2006/EK rendelet 4. cikke (1) bekezdésének megfelelően 2007. január hónaphan benyújtott valamennyi behozatali jog iránti kérelem a kérelmezett mennyiség 4,743334 %-ának erejéig elfogadásra kerül.
   2. cikk
   Ez a rendelet 2007. február 6-án lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. február 5-én.
      
         
            a Bizottság részéről
         
         Jean-Luc DEMARTY
         
         
            mezőgazdasági és vidékfejlesztési főigazgató
         
      
   
   
      (1)  HL L 160., 1999.6.26., 21. o. A legutóbb az 1899/2004/EK rendelettel (HL L 328., 2004.10.31., 67. o.) módosított rendelet.
   
      (2)  HL L 122., 2006.5.9., 8. o.